लखनऊ। उत्तर प्रदेश की समाजवादी पार्टी की सरकार में मंत्री आज़म खान ने 8 नवंबर को फिर विवादित बयान दिया। उन्होंने कहा कि अयोध्या में मंदिर बन चुका है। अब वहां मंदिर के समर्थक वहां और क्या बनाना चाहते हैं। दरअसल उन्होंने यह बात उस वक्त कही जब उनसे पूछा गया कि उत्तर प्रदेश के राज्यपाल राम नाईक ने कहा है कि मोदी सरकार अयोध्या मसले पर विचार कर रही है। प्रधानमंत्री नरेंद्र मोदी अपने कार्यकाल में इस मामले को पूरी तरह निपटा लेंगे। हालांकि जब आज़म खान इस बयान से विवाद बढ़ने की बात समझ पाए तो उन्होंने कहा कि उनकी बात को बिना संदर्भ के रखा गया।